Diari Oficial de la Generalitat Valenciana


Sumari del DOGV 317, del 11-12-1985 (1985/805436)

ACORD de 11 de novembre de 1985, del Consell de la Generalitat Valenciana, sobre aprovació dels Estatuts Generals del Consell de Col.legis de Metges Valencians.
----------------------------------------------------------------------------------------------------------------------------------------------------------------

### Dades del document

Número de DOGV
:   317

Data del DOGV
:   11-12-1985

Secció del DOGV
:   ALTRES DISPOSICIONS

Número del document
:   1985/805436


Data del document
:   11-11-1985

Organisme emissor
:   Presidència de la Generalitat

Tipus de document
:   Acord

Acord d'11 de novembre de 1985, del Consell de la Generalitat Valenciana, sobre aprovació dels Estatus Generals del Consell de Col.legis de Metges Valencians.  
El Consell de la Generalitat Valenciana, en sessió celebrada el dia 11 de novembre de 1985 i a proposta del Conseller de Sanitat i Consum, adoptà l'Acord següent:   
Segons les competències que es contenen en l'article 31.22 de la Llei Orgànica 5/1982, d?1 de juliol, de l'Estatut d'Autonomia de la Comunitat Valenciana, el Govern Valencià acorda d'aprovar, segons el text que s'acompanya com a Annex a aquest Acord, els Estatuts Generals del Consell del Col·legis de Metges Valencians, amb àmbit d'actuació en tot el territori de la Comunitat Valenciana i integrat pels Col·legis de Metges d'Alacant, Castelló i València.   
València, a 11 de novembre de 1985.   
El President de la Generalitat  
JOAN LERMA I BLASCO  
ESTATUTS GENERALS DEL CONSELL DE COL·LEGIS DE METGES VALENCIANS  
TITOL I  
Disposicions generals  
CAPITOL I  
Constitució, naturalesa jurídica, objecte i finalitats  
Article primer  
El Consell de Col·legis de Metges Valencians es constitueix amb caràcter oficial i és integrat pels Col·legis de Metges d'Alacant, de Castelló i de València, amb la finalitat de coordinar-los i assumir-ne la representació en la Comunitat Valenciana, l'Administració Central de l'Estat i el Consell General de Col·legis de Metges.   
Article segon  
El Consell és una Corporació de Dret Públic segons la Llei de Col·legis Professionals.   
Article tercer  
Cada Col·legi, dins de l'àmbit d'actuació respectiu, té separadament i individual personalitat jurídica pròpia i plena capacitat per a complir-ne els fins, les funcions i les activitats que li assignen la legislació vigent i aquests Estatuts.   
El Consell de Col·legis de Metges Valencians té el seu àmbit d'actuació a tot el territori de la Comunitat Valenciana i tindrà la seu on acorda l'Assemblea General constitutiva.   
Article quart  
El Consell ajustarà la seua actuació a les disposicions contingudes en la Llei de Col·legis Professionals i els Estatuts Generals de l'organització Mèdica Col·legial i del Consell General.   
Article cinqué  
El domicili del Consell inicialment fixat podrà ser modificat amb els requisits estatutaris. Es compatible aquesta exigència amb la possibilitat de celebrar reunions dels seus òrgans de Govern en qualsevol lloc de la Comunitat Valenciana, i ajustant-se en tot a aquests Estatuts.   
Article sisé  
Les finalitats pròpies del Consell de Col·legis de Metges Valencians, en general, seran les específiques que reba de l'Administració de la Comunitat Autònoma i del Consell General de Col·legis Oficials de Metges i, en concret, les següents:   
1. Col·laborar amb els poders públics en la reglamentació i l'ordenació de la medicina.   
2. Tenir cura de la vigilància de l'exercici de la professió segons les disposicions legals vigents.   
3. Representar davant les Administracions Públiques els interessos generals de la professió mèdica a la Comunitat Valenciana quan es tracte d'actuacions que excedesquen de l'àmbit territorial dels Col·legis.   
CAPITOL II  
Funcions  
Article seté  
A aquest Consell correspon, sense perjuí d'altres que hom li assigne en el futur, i d'una forma enunciativa, els següents:   
a) La coordinació entre els Col·legis Provincials integrats.   
b) La representació de la professió en el seu àmbit territorial.   
c) Actuar en l'àmbit jurisdiccional, tant entre els Col·legis, com en els recursos dels col·legiats, contra acords d'aquells, sense perjuí de la jurisdicció contencioso-administrativa.   
d) Exercir la funció disciplinària amb els òrgans i membres dels Col·legis així com d'aquest mateix Consell.   
e) Fixar les aportacions dels Col·legis per al manteniment del Consell.   
f) Tenir cura de l'observança dels principis deontològics de la professió.   
g) Informar sobre els Projectes de Llei i les disposicions legals que afecten l'exercici de la medicina en totes les seues manifestacions.   
h) Participar en l'elaboració i l'execució de plans d'estudi, de postgraduats, especialistes i actualització de facultatius.   
i) Col . laborar amb e l s poders públics en la consecució del dret a la salut.   
j) Col·laborar amb els Tribunals de Justícia i altres Corporacions Oficials en matèria mèdica i ètica i deontològica.   
k) Intervenir en la provisió de vacants i contractació de professionals en tot l'àmbit territorial de la Comunitat, tant en el sector públic com d'assistència col·lectiva d'entitats privades, en la forma que establesquen en cada moment les disposicions vigents..   
l) Atendre l'assistència social i sanitària, la cooperació i el mutualisme entre els metges, tot creant, organitzant, fomentant o assumint les Institucions o serveis que tinguen aquesta finalitat, bé directament bé per conveni amb les Institucions i Entitats que calga.   
TITOL II  
Organització i composició dels òrgans de govern  
Artice vuité  
El Consell de Col·legis de Metges Valencians és l'òrgan superior dels metges de la Comunitat Valenciana els quals representa i coordina.   
Li incumbeix l'adopció d'acords i pronuncia ment de normes que garantesquen el compliment de les finalitats d'aquest Estatuts.   
La seu serà fixada al domicili social de l'Il·lustre Col·legi Oficial de Metges de València.   
Article nové  
El Consell de Col·legis serà format pels següents òrgans de govern:   
1. President.   
2. Comissió Permanent.   
3. Assemblea.   
Article deu  
La Presidència del Consell i de tots els òrgans col·legiats correpondrà rotativament a cada un dels Presidents dels Col·legis Provincials de València, Castelló i Alacant, i la duració del manament serà d'un any.   
Quan la Presidència del Consell de Col·legis de Metges Valencians siga exercida pels Presidents dels Col·legis Provincials de Metges d'Alacant o Castelló, n'ostentarà la Vicepresidència el President del Col·legi de Metges de València. Quan aquest n'ostente la Presidència, la Vice-presidència l'exerciran els Presidents dels Col·legis de Castelló i Alcant, alternativament.   
La Presidència del Consell de Col·legis de Metges Valencians correspondrà durant l'any 1985 al President del Col·legi Oficial de Metges de València; durant l'any 1986, al de Castelló; i durant l'any 1987, al d'Alacant.   
Article onze  
L'Assemblea és l'òrgan sobirà i hi seran representats els tres Col·legis Provincials.   
L'Assemblea serà integrada per la Comissió Permanent del Consell de Col·legis de Metges Valencians, pels representants de les Seccions obligatòries dels Col·legis integrants d'aquest Consell, més un representant dels metges en atur de cada un dels Col·legis Provincials.   
La duració del manament dels membres del Consell serà de quatre anys, i en perdran abans la condició de tals els qui cessen en el seu caràcter representatiu.   
Article dotze  
La Comissió Permanent assumeix la direcció i l'administració del Consell i la componen els membres de les Juntes Directives Permanents dels Col·legis integrats en el Consell.   
Serà Secretari del Consell el qui ho siga del Col·legi que n'ostente la Presidència, rotativament.   
Article tretze  
Si es produïssen vacants en qualssevol dels òrgans de govern hom les cobrirà d'immediat, bé amb els membres designats per la Junta de cada Col·legi, a qui corresponga el càrrec vacant i pel període pendent, bé rotativament de forma interina si es refereix a la Presidència.   
TITOL III  
Funcionament i règim de sessions  
Article catorze  
L'Assemblea celebrarà sessions ordinàries i extraordinàries.   
Les ordinàries necessàriament es celebraran dues vegades per any, i així seran convocades pel President, que en fixarà l'Ordre del Dia amb la Comissió Permanent.   
Les extraordinàries podran celebrar-se en qualsevol moment i hauran de ser convocades quan així ho sol·licite un terç dels membres o per acord de la Comissió Permanent o quanel President ho considere avinent.   
En qualsevol supòsit, la convocatòria haurà d'incloure l'Ordre del Dia corresponent a aquesta sessió extraordinària, sense que hi puguen ser tractats altres assumptes que no figuren en l'Ordre del Dia.   
Article quinze  
Les sessions han de ser convocades pel Secretari, amb la signatura del President, per escrit, amb inclusió de l'Ordre del Dia i expressió del dia, hora i lloc de la celebració i serà enviat amb una antelació mínima de quinze dies.   
Article setze  
Els acords, en primera convocatòria, podran adoptar-se vàlidament si en la votació són presents la majoria absoluta dels membres.   
Si no hi ha aquest quòrum, caldrà la segona sessió en l'hora indicada i seran vàlids els acords adoptats qualsevol que siga el nombre de membre assitents.   
La votació pot ser pública, a mà alçada, o secreta i per escrit.   
Article disset  
La Comissió Permanent es reunirà reglamentàriament, i tret de casos d'urgència, una vegada cada quatre mesos, i es celebraran les sessions rotativament en cada un dels Col·legis que integren aquest Consell de Col·legis de Metges Valencians.   
El President determinarà la reunió extraordinària d'aquesta, llevat de convocatòria expressa, a instància de la meitat dels membres.   
Les reunions d'aquesta Comissió seran cursades de manera fefaent i indubitada amb expressió de les circumstàncies de les reunions previstes en els Estatuts, que igualment regeixen per a l'adopció d'acords.   
TITOL IV  
Règim econòmic  
Article divuit  
L'economia dels Col·legis és independent de la del Consell, per la qual cosa cada Col·legi serà autònom en la gestió i l'administració de llurs béns.   
Per al manteniment del Consell hom fixarà per cada Col·legi una quota de participació anual, que consistirà en una quantitat fixa i igual per a cada Corporació, més una quota variable en proporció al nombre de col·legiats dels Col·legis.   
Anualment es formularà el corresponent pressupost, balanç i liquidació, que hom sotmetrà a aprovació de l'Assemblea.   
Article dinou  
A més a més, dels ingressos anteriorment previstos, aquest Consell podà comptar amb recursos dimanants de diferents conceptes.   
Són també drets econòmics d'aquest Consell els derivats, d'acord amb els Estatuts de l'Organització Mèdica Col·legial, de qualsevol classe de certificats.   
Els drets i havers que es pugen percebre de l'explotació de les instal·lacions rendibles de les Corporacions són també, en la mida de participació de cada Col·legi Provincial, a considerar.   
Les percepcions a títol gratuït que es puguen obtenir, segons el Codi Civil formen part del patrimoni d'aquest Consell.   
Qualsevol quantitat que per altre concepte, siga quin siga l'origen, incrementarà els recursos de tota mena d'aquest Consell.   
Finalment, tota mena de drets, taxes, percepcions, participacions, rendes, interessos de capital, beneficis, intervenció professional o semblants, seran computables com a ordinaris o extraordinaris en l'economia d'aquest Consell.   
Article vint  
L'Estat de comptes serà anual, pressupostat, revisable i acabat amb cada exercici anual.   
El sistema de comptabilitat vindrà determinat a priori per la pràctica d'un compte de resultats, tot partint del resultat del pressupost previst, contemplant la incidència d'ingressos i despeses avocada al compte de resultats.   
La tresoreria d'aquest Consell arxivarà, revisarà i comprovarà tots els documents que tinguen incidència en l'exercici econòmic del Consell.   
TITOL V  
Règim jurídic  
Article vint-i-u  
El Consell té, estatutàriament, totes les competències que l'ordenament jurídic li atribueix i les específiques que puguen dur a complir els condicionaments legals.   
Partint de l'autonomia de cada Col·legi Provincial, aquest Consell assumeix la coordinació de les esmentades autonomies i competències, amb caràcter irrenunciable i llevat de supòsits legalment determinats.   
Article vint-i-dos  
La publicació dels acords, per al seu compliment, es produirà de forma inequívoca en el respectiu àmbit provincial.   
Els acords adoptats pel Consell, una vegada publicats, són ferms i executius, segons el seu contingut i les disposicions legals vigents.   
No cap la retroactivitat de cap resolució, llevat de supòsits excepcionals favorables a tercers afectats i sense conculcació de legítims drets i interessos subjectius adquirits prèviament.   
Article vint-i-tres  
Els actes i els acords del Consell jurídicament estan sotmesos a l'observança de la Llei de Procediment Administratiu com a garantia inexcusable del mateix Consell, dels Col·legis que l'integren i dels col·legiats pertanyents a aquesta Unitat Territorial.   
Invocada l'aplicació de la Llei de Procediment Administratiu, implica la supeditació d'aquest Consell a tot el que signifique la garantia formal per als afectats pels acords o resolucions en l'àmbit administratiu i procedimental.   
Queda remesa, quant als terminis, l'observança del que l'esmentada Llei de Procediment significa en la seua vigència.   
Article vint-i-quatre  
La Llei de Procediment Administratiu, reconeguda com a norma fonamental aplicable per al règim jurídic d'aquest Consell, aboca a les vies legals establertes, continuadament, per la Llei de Règim Jurídic de la Jurisdicció Contencioso-Administrativa.   
TITOL VI  
De la disciplina col·legial  
Article vint-i-cinc  
Tots els col·legiats d'aquest Consell, tant en els respectius Col·legis com en aquest Consell, estan obligats a l'observança de les normes i condicionaments legals que condicionen i determinen l'exercici professional en tots els àmbits.   
Aquest Consell atrau la competència primera, exclusiva i excloent, basada en el principi de dret sancionador non bis in idem, per a qualsevol actuació del seus col·legiats, perquè llevat de disposició legal de rang superior aplicable s'exclouen des d'ara la possibilitat d'exigència per diverses vies jurisdiccionals de responsabilitats derivades d'un sol i mateix fet.   
Article vint-i-sis  
Tocant a la instrucció, tramitació, formulació i conclusió de procediment sancionador, hom tramet la normativa d'aquests estatuts, en aplicació del principi reconegut en la Constitució Espanyola vigent, a la susdita Llei de Procediment Administratiu.   
Article vint-i-set  
Existeix una primera instància davant la Junta Directiva de cada Col·legi Professional que, estatutàriament segons el Reglament de Règim Interior o, en el seu defecte, els Estatuts de l'Organització Mèdica Col·legial, trametrà el corresponent expedient disciplinari.   
Després d'aquesta instància primera, cap la interposició de recurs d'alçada davant la Comissió Permanent d'aquest Consell.   
En tot cas s'exclourà, si fes al cas, la presència, intervenció i citació del presumpte implicat, si pertangués a un càrrec de govern directiu suprem d'aquest Consell.   
La resolució en última instància de qualsevol recurs, per delegació de l'Organització Mèdica Col·legial, correspon a l'Assemblea d'aquest Consell de Metges Valencians, davant qualsevol resolució inferior i sense perjuí de les lleis generals aplicables en el territori de la Nació.   
Article vint-i-vuit  
El que fa a les faltes, procediment i sancions serà objecte d'un posterior desplegament procedimental, amb observança de la legalitat vigent tant al territori nacional com a la Comunitat Valenciana, en garantia dels subjectes a aquesta jurisdicció disciplinària.   
TITOL VII  
Relacions amb les Administracions Públiques  
Article vint-i-nou  
Aquest Consell, des del punt de vista del seu caràcter institucional i corporatiu de Dret Públic, assumeix a resultes de la Llei de Col·legis Professionals, inexcusablement, la seua relació amb el Govern de la Comunitat, del Consell General, de l?Organització Mèdica Col·legial i del Govern de la Nació, d'acord amb les Lleis vigents i les que puguen ser promulgades segons les disposicions vigents i que es dicten en el futur.   
Article trenta  
La presència d'aquest Consell dins del General de Col·legis de Metges d'Espanya vindrà determinada per la Llei o disposició inferior, si fa al cas, que determinarà la intervenció coordinació, y participació dels Col·legis Provincials integrats en aquest Consell en el funcionament de l'Organització Mèdica Col·legial i el seu Consell General.   
TITOL VIII  
Modificacions estatutàries  
Article trenta-u  
Aquests Estatuts podran ser modificats, en forma legal, segons està prevista l'adopció d'acords en aquest mateix text.   
Haurà de ser en sessió extraordinària i com a tema exclusiu de l'Ordre del Dia.   
Aprovada la modificació, caldrà donar-li la via legal reglamentària.   
Article trenta-dos  
L'única i legal forma de certificar els metges pertanyents a aquest Consell en els seus respectius Col·legis els seus actes com a facultatius és en el Certificat Mèdic que s'expedeix i es distribueix com a imprès oficial.   
DISPOSICIO ADDICIONAL  
Aquest Consell, segons les disposicions legals vigents, podrà assumir l'actual Secció Administrativa dels Col·legis Mèdics de la Setena Agrupació, en previsió de la seua conversió en Cooperativa de Crèdit per les vies reglamentàries.   
DISPOSICIONS TRANSITORIES  
D'aquests Estatuts hom donarà trasllat al Consell General per a l'aprovació i sense perjudici de la Llei de Col·legis Professionals que puga aprovar-se en el territori de la Comunitat Valenciana i en la Nació Espanyola. Aquest Consell resta constituït, pendent de les aprovacions legals oportunes, encara que la seua operativitat s'inicia des de la data de constància i reconeixement en el Consell General de Col·legis de Metges d'Espanya i el seu trasllat a les autoritats autonòmiques de la Comunitat Valenciana.   
Els Presidents dels tres Col·legis Provincials constitueixen la Comissió Coordinadora per a la constitució d'aquest Consell.   
DISPOSICIO FINAL  
Aquests Estatut entraran en vigor el dia de la seua publicació en el Diari Oficial de la Generalitat Valenciana.